Efter 8 måneders udlån, som desværre måtte stoppe pga. personlige årsager, så er min smukke, elskede ganger nu vendt hjem - denne gang for at blive ! Planen var at han skulle have været videre til en ny rytter, men det kunne jeg simpelthen ikke da det kom til stykket.  Men, men, men; jeg har fuldtidsjob, er netop startet HD-studie på aftenskole, har to små børn på 1½ og 3 år, gård, heste hjemme og en dejlig mand. Kunne det hele hænge sammen ?!  Så efter længe og grundig overvejelse og snakken frem og tilbage med min bedre halvdel blev konklusionen at min soulmate i en hest selvfølgelig skulle hjem. MEN vi har kun hopper hjemme og folden ville være meget ensom, da han ikke ville kunne se de andre - dette er i mine øjne ikke et hesteliv og aldrig noget jeg ville nyde ham.  Derfor blev det således at han kunne flytte ind ved vores nabo, som har stutteri med både unge og ældre heste, hopper, unge hingste og vallakker.  Han har her fået sin egen fold, men med udsigt til stort set alle de andre heste, så han kan holde øje med hopper og føl (og faktisk også kigge til mine hopper, hvoraf den ene er drægtig med ham   ), nulre med nogle af vallakkerne og holde øje med de unge hingsteplage.  Desuden har han en hingsteplag som sidekammerat og de er allerede så glade for hinanden.  Terrænet herude er fantastisk, der er masser af gode rideruter rundt i forskellige skove, markveje mv.  Vi har allerede været på flere 10+ km. lange rideture og hvor vi begge nyder det ! Han er en sand ven og går med hastige skridt forbi alt og igennem alt - jeg kan ikke forestille mig en hest som er bedre at nyde naturen på. Og jeg kan virkelig ikke andet end NYDE når jeg sidder på min gulddreng. Det er mit pusterum - og hvilket et  Vi leder pt. efter ny dressursadel og har netop fået fat i Charlotte fra Barokamok som skal komme og se på ham.  Vi har forsøgt med nogle forskellige sadler, bl.a. den ene på dressurbillederne - men de tipper desværre lidt = duer ikke. Så indtil videre så rider vi kun løsgørende på banen og prøver at få styrket ryg- og bagpartsmuskulatur.  Dressurbillederne er fra første dag på den nye bane, så der var selvfølgelig lidt at kigge på, hvilket man ikke kan bebrejde sådan en ung mand   Jeg ELSKER at have min dreng hjemme. Jeg står gerne tidligt op for at ride ham og også gerne når børnene sover. Det er vidunderligt at se ham komme løbende når jeg kommer, man kan ikke andet end stå tilbage med et smeltet hjerte.  Jeg håber I vil nyde billederne. De er ikke bedste kvalitet, da de er taget med eget private kamera, som ikke er noget specielt. Jeg håber at få taget nogle af god kvalitet, når en veninde kigger forbi med kamera.  Velkommen hjem min dreng!!!    Netop ankommet efter en times kørsel   Glad hest og MEGET glad ejer !!   Ny boks. Han fik lige 4-5 timer i boksen for at slappe af og se det hele an inden vi lukkede på fold og viste hans nye hjem udenfor.   Og også en ny sidekammerat - en rigtig sød én af slagsen. En 1 års sportsaraber efter Weltjunge.   Hans nye sidekammerater på den ene fold   Det er slet ikke tosset det her    Allerede fundet et godt rulle-spot (og det er KUN der og flere gange dagligt)     Morgenudlukning og der bliver kaldt på hopper og føl, når de skal på fold.   Der holdes godt øje med hvor mange og hvem som kommer ud og hvor de skal hen - man skal jo helst kende rutinen.   Lige ned i den anden ende af folden og kigge lidt på de hopper der        Forleden tog vi en 10km lang tur rundt i området og lige inden vi var færdige smuttede vi lige forbi vores egen gård og hilste på mine dejlige børn og mand. Herlig afslutning på en VIDUNDERLIG tur    Lidt sandkasseridning er det også blevet til. Her fra morgentræning i går inden smeden skulle komme... der traves varm på den ene volte   Lidt galop   Og lidt mere    Lidt mere samling i korte momenter, men stadig med fokus med bagdelen som motor  Behøver jeg sige at vi hygger os og at jeg NYDER at have min skønne hjemme? Omend jeg følte mig lykkelig mens han var udlånt, så føler jeg altså at jeg lige er blevet en tand lykkeligere efter han er kommet hjem. Kan simpelthen ikke ønske mig mere.  Vi takker af for denne gang:   Juliette og Gold Fever!